पीठ की सर्जरी कराएंगे; गुजरात ने विलियमसन की जगह दसुन शनाका को शामिल किया
Shreyas Iyer Ruled Out Of IPL WTC Final | Dasun Shanaka Replaces Kane Williamson, अय्यर पीठ में इंजरी की सर्जरी कराएंगे और वनडे वर्ल्ड कप से पहले खुद को फिट रखने की कोशिश करेंगे। 
कोलकाता नाइट राइडर्स के रेगुलर कप्तान श्रेयस अय्यर पूरे IPL सीजन से बाहर हो चुके हैं। वह भारत के लिए जून में होने वाले वर्ल्ट टेस्ट चैंपियनशिप का फाइनल भी मिस कर देंगे। अय्यर पीठ में इंजरी की सर्जरी कराएंगे और वनडे वर्ल्ड कप से पहले खुद को फिट रखने की कोशिश करेंगे।
दूसरी ओर गुजरात टाइटंस ने चोटिल बैटर केन विलियमसन की जगह श्रीलंकाई ऑलराउंडर दसुन शनाका को टीम में शामिल किया है। वह सीजन के बाकी मैचों में टीम का हिस्सा होंगे।
अय्यर खेलने वाले थे आधा IPL 
श्रेयस अय्यर पिछले दिनों ऑस्ट्रेलिया के खिलाफ टेस्ट सीरीज के दौरान इंजर्ड हो गए। इंजरी के चलते वह सीरीज के आखिरी टेस्ट में बैटिंग करने नहीं उतरे थे और वनडे सीरीज का हिस्सा भी नहीं बन सके थे। इंजरी के कारण वह बेंगलुरु स्थित NCA में रिहैब करा रहे थे।
पहले जानकारी मिल रही थी कि अय्यर IPL के शुरुआती दौर से बाहर हुए हैं और आखिरी में कुछ मैच खेलेंगे। इसी कारण KKR ने नितीश राणा को कप्तान बनाया था। लेकिन अब वह IPL के साथ 7 जून को इंग्लैंड में होने वाले वर्ल्ड टेस्ट चैंपियनशिप के फाइनल के लिए भी उपलब्ध नहीं रहेंगे।
बुमराह, पंत पहले से बाहर 
टीम इंडिया WTC के फाइनल में अब श्रेयस अय्यर के अलावा जसप्रीत बुमराह और ऋषभ पंत के भी बैगर उतरेगी। बुमराह भी सर्जरी के कारण ही WTC फाइनल से बाहर हुए हैं, वहीं पंत पिछले साल कार एक्सीडेंट में घायल होने के बाद लंबे समय के लिए क्रिकेट से दूर हो गए हैं। बता दें, टीम इंडिया 7 से 11 जून के बीच ऑस्ट्रेलिया के खिलाफ इंग्लैंड में फाइनल मुकाबला खेलेगी।
दसुन शनाका 8 अप्रैल के बाद टीम से जुड़ेंगे 
गुजरात टाइटंस टीम के बैटर केन विलियमसन चेन्नई सुपर किंग्स के खिलाफ ओपनिंग मैच में फील्डिंग के दौरान इंजर्ड हो जाने के बाद पूरे टूर्नामेंट से बाहर हो गए। उनकी जगह टीम ने श्रीलंका के टी-20 कप्तान दसुन शनाका को टीम में शामिल किया है। शनाका 8 अप्रैल के बाद गुजरात से जुड़ेंगे।
8 अप्रैल को श्रीलंका-न्यूजीलैंड के बीच टी-20 सीरीज का आखिरी मुकाबला खेला जाएगा। गुजरात 9 अप्रैल को कोलकाता के खिलाफ अहमदाबाद में लीग स्टेज में अपना तीसरा मैच खेलेगी।
रजत और शाकिब भी नहीं खेलेंगे टूर्नामेंट 
IPL में अय्यर और विलियमसन से पहले भी कई प्लेयर्स इंजरी या दूसरे कारणों से टूर्नामेंट से बाहर हो गए हैं। मंगलवार को बेंगलुरु के रजत पाटीदार इंजरी का इलाज कराने के चलते टूर्नामेंट से बाहर हो गए। वहीं शाकिब अल हसन ने नेशनल टीम के बिजी शेड्यूल के चलते टूर्नामेंट से अपना नाम वापस ले लिया है।
लखनऊ से जुड़े डी कॉक
साउथ अफ्रीकी प्लेयर्स IPL से जुड़ गए हैं। मंगलवार को एनरिक नॉर्त्या और लुंगी एनगिडी दिल्ली कैपिटल्स से और डेविड मिलर गुजरात टाइंट्स टीम से जुड़े। इनके अलावा लखनऊ सुपरजायंट्स के ओपनर क्विंटन डी कॉक भी टीम के साथ जुड़ गए हैं। इन प्लेयर्स के अलावा ऐडन मार्करम, मार्को यानसेन और हेनरिक क्लासेन सनराइजर्स हैदराबाद से और सिसांडा मगाला चेन्नई सुपरकिंग्स से जुड़ गए हैं।
